钦定古今图书集成/明伦汇编/交谊典/第096卷 > 尔雅 > 《嘲友人》晋·李充
## 钦定古今图书集成/明伦汇编/交谊典/第096卷 > 尔雅 > 《嘲友人》晋·李充

同好齐欢爱，缠绵一何深。子既识我情，我亦知子心。
《燕婉》历年岁，和乐如瑟琴。良辰不我俱，中阔似商参。
尔隔北山阳，我分南川阴。嘉会罔克从，积思安可任。
目想妍丽姿，耳存清媚音。修昼兴永念，遥夜独悲吟。
逝将寻行役，言别泣沾巾。愿尔降玉趾，一顾重千金。